אמנת ברן להקמת איגוד הדואר העולמי

אמנת ברן, (באנגלית: Treaty of Bern) נחתמה ב-9 באוקטובר 1874, והקימה את איגוד הדואר הכללי, הידוע כיום כאיגוד הדואר העולמי או איגוד הדואר האוניברסלי (Unione postale universale) ובקיצור: UPU. ארגון זה הוא הארגון השני בוותק הארגונים העולמיים.

 היסטוריה 
האמנה, שנקראה על שם העיר ברן שבשווייץ, שם נחתמה, הייתה תוצאה של ועידה בינלאומית שכינסה ממשלת שווייץ ב-15 בספטמבר 1874. והשתתפו נציגים מ-22 מדינות. התוכניות לוועידה גובשו על ידי היינריך פון שטפן, מנהל הדואר הכללי של  הגרמני, שדרש משווייץ הנייטרלית לארגן קונגרס דואר בינלאומי לאחר תום מלחמת צרפת-גרמניה של 1870–1871.

מטרת האמנה הייתה לאחד שירותי דואר ותקנות שונות, כדי שניתן יהיה להעביר דואר בינלאומי בחופשיות. 22 נציגי מדינות חתמו על האמנה, שהם: האימפריה הגרמנית, האימפריה האוסטרו-הונגרית, בלגיה, דנמרק, מצרים, ספרד, ארצות הברית, צרפת, בריטניה, יוון, איטליה, לוקסמבורג, האיחוד השוודי-נורווגי, הולנד, פורטוגל, רומניה, האימפריה הרוסית, סרביה, שווייץ והאימפריה העות'מאנית.

האמנה נחתמה בשפה הצרפתית, וב־1875 הודפסה בוושינגטון ולצד הנוסח הצרפתי, נוסף גם תרגום לאנגלית.

 ביצוע האמנה 

הארגון שהוקם בעקבות האמנה נקרא בתחילה "איגוד הדואר הכללי", אך ב שהתקיים בפריז בשנת 1878, שונה שמו לאיגוד הדואר העולמי, בעקבות ריבוי המדינות החברים בו.

בקונגרס השני, מעבר למדינות שהשתתפו בקונגרס הראשון, השתתפו גם המדינות ארגנטינה, ברזיל, הטריטוריות הבריטיות שמעבר לים, הנסיכויות ההודיות, אינדונזיה, איראן ויפן.

החל מ-9 באוקטובר 1969 מצוין "יום הדואר העולמי" ב-9 באוקטובר, לציון התאריך בו נחתמה האמנה.

 כיום 
ממוזער|400px|המדינות החברות באמנת הדואר נכון לינואר 2012. (באדום, מדינות שאינם חברות)
אמנת ברן תוקנה מספר פעמים לאחר שנחתמה. ב־5 ביולי 1947 נחתם בפריזניסוח חדש של האמנה, שנכנס לתוקף ב־1 ביולי 1948. על נוסח אמנה זה לתמה מדינת ישראל ב־3 בינואר 1950.

בקונגרס הדואר העולמי ה-13 בבריסל  שהתקיים ב־1952, איגוד הדואר העולמי חילק את המדינות החברות בו לחמש קבוצות אזוריות:
 אפריקה, הקבוצה היבשתית עם הכי הרבה מדינות חברות – 54 מדינות (28.13%)
 דרום אסיה ואוקיאניה עם 49 מדינות (25.52%)
 אמריקה עם 36 מדינות (18.75%)
 מערב אירופה עם 28 מדינות (14.58%)
 מזרח אירופה וצפון אסיה עם 25 מדינות (13.02%)

ב-10 ביולי 1964, איגוד הדואר העולמי (UPU) שילב את האמנה ב"חוקה חדשה של איגוד הדואר העולמי", שהיא כיום האמנה הנחתמת על ידי מדינות הרוצות להצטרף ל-UPU.

כל מדינה חברה בארגון האו"ם, באפשרותה להפוך לחברה באמנת ברן, ומדינה שאיננה חברה באו"ם ורוצה להיות חברה באמנה, צריכה שבקשתה לחברות תאושר על ידי לפחות שני שלישים מהמדינות החברות באמנה.

נכון ל-4 באוקטובר 2011, אשררו את האמנה 192 מדינות. כל המדינות החברות ב (למעט אנדורה, איי מרשל, מיקרונזיה ופלאו) והוותיקן.

קונגרס איגוד הדואר העולמי בשנת 2021, שהתקיים באביג'אן, הביא לשינוי משמעותי נוסף באמנת ברן. בעבר, הסכמי הקונגרס היו תקפים ל-4 שנים בלבד, אך מאז 1 ביולי 2022, כאשר האמנה החדשה נכנסה לתוקף, תוקפם אינו מוגבל עוד בזמן.

 ראו גם 
  (רשימת המדינות שאשררו את אמנת ברן, חוקת איגוד הדואר העולמי)

 קישורים חיצוניים 
 אתר איגוד הדואר העולמי
 אמנת ברן סרוק בצרפתית ובאנגלית, כפי שהודפסה בוושינגטון ב־1875, כולל כל הנספחים.
 אמנות הדואר במאגר כתבי אמנה, באתר משרד המשפטים

 הערות שוליים 

קטגוריה:יוגוסלביה: אמנות והסכמים
קטגוריה:מצרים: אמנות והסכמים
קטגוריה:ארצות הברית: אמנות והסכמים
קטגוריה:הממלכה המאוחדת: אמנות והסכמים (1801–1922)
קטגוריה:האימפריה הרוסית: אמנות והסכמים
קטגוריה:האימפריה העות'מאנית: אמנות והסכמים
קטגוריה:הולנד: אמנות והסכמים
קטגוריה:ספרד: אמנות והסכמים
קטגוריה:צרפת: אמנות והסכמים
קטגוריה:האימפריה הגרמנית: אמנות והסכמים
קטגוריה:הרפובליקה הצרפתית השלישית: אמנות והסכמים
קטגוריה:איטליה: אמנות והסכמים
קטגוריה:ישראל: אמנות והסכמים
קטגוריה:האימפריה האוסטרו-הונגרית: אמנות והסכמים
קטגוריה:יוון: אמנות והסכמים
קטגוריה:רומניה: אמנות והסכמים
קטגוריה:סרביה: אמנות והסכמים
קטגוריה:דואר
קטגוריה:ברן